Keniyada olti qavatli turar joy binosi qulab tushganiga olti kun bo‘lganda vayronalar orasidan bir ayol qutqarildi. Bu haqda Reuters xabar bermoqda. Eslatib o‘tamiz, 29 aprel kuni kuchli jala-yomg‘irlar oqibatida ko‘p qavatli bino buzilib tushgan. Halokatdan to‘rt kun o‘tib esa ushbu vayronalar orasidan 6 oylik chaqaloq tirik topilgandi. Uyning qulashi oqibatida kamida 29 kishi halok bo‘lgan. 120 kishini qutqarishga muvaffaq bo‘lingan. 93 kishi esa bedarak yo‘qolgan deb hisoblanmoqda.